पाठ 15
देव गिदोनाला फक्त मूठभर माणसे निवडू देतो
शिक्षक मार्गदर्शिका  ·  पाहा, ऐका आणि जगा – पुस्तक 3: देवाद्वारे विजय
	उद्देश
	आपण आपल्या स्वतःच्या सामर्थ्यावर नव्हे तर देवाच्या सामर्थ्यावर भरवसा ठेवला पाहिजे हे मुलांना दाखवणे.

	शास्त्रवाचन
	शास्ते 7:1-7

	पाठांतर वचन
	स्तोत्र 98:1
[परमेश्वराच्या] उजव्या हाताने आणि त्याच्या पवित्र बाहूने तारण साधले आहे …



पाठाचे सादरीकरण
सुरुवात
सैनिक कसा असावा असे वर्गाला वाटते ते विचारा. उदाहरणे: तो धैर्यवान, चांगले प्रशिक्षण घेतलेला, सावध असला पाहिजे आणि आपल्या सेनापतींची आज्ञा पाळणारा असला पाहिजे.
पाठातील मुख्य मुद्दे
	1.देवाने गिदोनाला इस्राएलच्या सैनिकांचे नेतृत्व करून त्यांचे शत्रू मिद्यानी यांच्या खूप मोठ्या सैन्याविरुद्ध लढायला पाचारण केले (7:1). देवाने गिदोनाला आपले सैनिक एका असामान्य पद्धतीने निवडायला सांगितले.
	2.इस्राएलमधून अनेक माणसे गिदोनाच्या सैन्यात सामील व्हायला आली, पण देव गिदोनाला म्हणाला, “तुझ्याकडे खूप माणसे आहेत. त्यांनी मिद्यानींचा पराभव केला तर ते असे समजतील की आपण स्वतःच ते केले. जो कोणी घाबरला असेल त्याला घरी पाठव.” तेव्हा 22,000 माणसे घरी परतली (7:2-3).
	3.देव पुन्हा गिदोनाशी बोलला, “अजूनही खूप माणसे आहेत. त्यांना नदीकडे पाणी प्यायला घेऊन जा आणि लढाई कोणाकडून लढवायची ते मी तुला दाखवेन” (7:4).
	4.गिदोन माणसांना पाणी प्यायला नदीकडे घेऊन गेला. चित्र 15 दाखवा. त्यांपैकी बहुतेकांनी गुडघे टेकून कुत्र्यासारखे पाणी प्यायले. फक्त 300 जणांनी हाताने पाणी प्यायले. देवाने गिदोनाला मिद्यानी बलाढ्य सैन्याशी लढण्यासाठी फक्त या 300 सैनिकांना घ्यायला सांगितले (7:5-7).
कथेला आपला प्रतिसाद
देवाने गिदोनाला सर्व मिद्यानी लोकांविरुद्ध फक्त 300 सैनिक घेऊ दिले, यासाठी की इस्राएलला दिसावे की त्यांना आपल्या सामर्थ्यावर नव्हे तर देवाच्या सामर्थ्यावर अवलंबून राहावे लागेल. मग आपण देवाशिवाय करू शकतो असे समजण्याऐवजी ते त्यांना वाचवल्याबद्दल देवाचा सन्मान करतील (7:2). देवाला आपले कार्य करण्यासाठी पुष्कळ लोकांची किंवा बलवान लोकांची गरज नसते; त्याला इच्छुक आणि आज्ञाधारक लोकांची गरज असते.
झैरेला स्वातंत्र्य मिळाल्यानंतर लवकरच यादवी युद्ध सुरू झाले. सिम्बा नावाचे बंडखोर सैनिक ख्रिस्ती धर्माला विरोध करत होते. ख्रिस्ती लोक घाबरले आणि सिम्बा आपल्याला ठार मारतील असे त्यांना वाटले. “देव येथे कार्य करत आहे,” असे मंडळीचे पुढारी योआने अकुद्री म्हणाले. “आपण सिम्बांना प्रचार करू. आपल्या लोकांपेक्षा त्यांना त्याची जास्त गरज आहे.” योआनेला अटक झाली आणि त्याच्यावर सहा गोळ्या झाडल्या गेल्या. त्या सर्व चुकल्या. नंतर योआनेची सुटका झाल्यावर तो प्रचार करत राहिला. झैरेमधील ख्रिस्ती मंडळी नाहीशी होण्याऐवजी वाढली.
पाठांतर वचन पक्के करा

